На основу члана 99. став 12. и члана 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), члана 20. став 1. тачка 2) Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности ("Службени гласник РС", бр. 61/2015, 88/2015, 46/2017, 30/2018 и 53/2021) и члана 37. став 1. тачка 6а. Статута Града Ниша (,,Службени лист Града Ниша“, бр. 88/2008, 143/2016 и 18/2019),

Скупштина Града Ниша, на седници одржаној \_\_\_\_\_\_\_\_\_\_2025 године, доноси

**Р Е Ш Е Њ Е**

**I** **ПРЕНОСИ СЕ** право јавне својине Града Ниша у јавну својину Републике Србије, непосредном погодбом и без накнаде, у циљу озакоњења објекта и регулисања својинско-правног статуса на објекту – згради здравства – зграда клиничког центра на коме је уписан Клинички центар са врстом права држалац, облик својине државна РС, и то:

- **катастарска парцела број 3641/6 КО Ниш Ћеле Кула**, укупне површине 4310м2, на којој је уписан Град Ниш са правом јавне својине.

**II** Уговор о преносу права јавне својине Града Ниша у јавну својину Републике Србије на непокретности описаној у ставу Iовог решења, којим ће се ближе уредити права и обавезе између Републике Србије и Града Ниша, у име Града Ниша, закључиће Градоначелник Града Ниша, по претходно прибављеном правном мишљењу Правобранилаштва Града Ниша.

**III**  Ово решење је коначно и исто објавити у „Службеном листу Града Ниша“.

**О б р а з л о ж е њ е**

Републичка дирекција за имовину Републике Србије обратила се Граду Нишу актом 04 број 464-3634/2024 од 14.11.2024.године за доношење Одлуке о преносу права јавне својине Града Ниша у јавну својину Републике Србије на катастарској парцели број 3641/6 КО Ниш Ћеле Кула у циљу oзакоњења објекта и регулисања својинско-правног статуса на објекту-згради здравства-зграда клинике на коме је уписан Клинички центар са врстом права –држалац, облик својине државна РС, као и на земљишту.

Чланом 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), прописано је да се грађевинско земљиште у јавној својини отуђује непосредном погодбом, применом члана 99.став 12. односно по цени мањој од тржишне или без накнаде, ако се ради о међусобном располагању између власника грађевинског земљишта у јавној својини.

Чланом 84. став 2. истог Закона, прописано је да право својине на грађевинском земљишту у јавној својини има Република Србија, аутономна покрајина, односно јединица локалне самоуправе.

Чланом 8. и 20. Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017, 30/18 и 53/21) прописано је да се грађевинско земљиште у јавној својини може отуђити по цени која је мања од тржишне цене или без накнаде, када се ради о међусобном располагању између власника грађевинског земљишта у јавној својини, као и без обавезе израде елабората оправданости, у случају када се ради о међусобном располагању између власника грађевинског земљишта у јавној својини. О располагању грађевинским земљиштем које се отуђује по цени мањој од тржишне цене или без накнаде у случају међусобног располагања између власника грађевинског земљишта у јавној својини, одлучује Влада.

Увидом у извод из базе података катастра непокретности, утврђено је да је на катастарској парцели број 3641/6 КО Ниш Ћеле Кула, у површини од 4310м2 уписан: Град Ниш, са правом јавне својине на уделу 1/1. У подацима о зградама и другим грађевинским објектима уписани су објекти и то: објекат број 1-зграда здравства – зграда клинике – у површини од 245м2, на коме је као ималац права уписан Клинички Центар Ниш са врстом права: држалац, облик својине:државна РС на уделу 1/1; објекат број 2- зграда здравства – зграда клинике у површини од 72м2, на којој је уписан: Клинички Центар Ниш са врстом права: држалац, облик својине:државна РС на уделу 1/1. У Г листу-терети на парцели, уписана је забележба: делови зграде се налазе и на катастарским парцелама, чији је опис:„ зграда бр. 42 са кп. бр. 3641/1 је укупне површине 16,85 ари, део зграде налази се на кп. бр. 3641/6 са површином од 119м2 а део на кп. бр. 3641/1 има површину 15.66 ари.

Увидом у записник о извршеном увиђају број 463-232/2024-04 од 13.1.2025. године, који је сачињен од стране службеног лица-геометра Градске управе за имовину, привреду и заштиту животне средине, утврђено је да на катастарској парцели број 3641/6 КО Ниш Ћеле Кула постоје изграђени објекти здравства Клиничког Центра Ниш.

Увидом у Информацију о локацији бр. 353-1/1316-2024-06 од 09.12.2024. године, коју је издала тадашња Градска Управа за грађевинарство утврђено је да се катастарска парцела број 3641/6 КО Ниш Ћеле Кула налази у граници захвата Првих измена и допуна Плана Генералне регулације подручја ГО Медијана („Сл.лист Града Ниша бр. 105/2015, 26/18, 129/21, 35/21 и 13/24) на површини јавне намене планираној за Клинички центар (А/1.5.2).

Увидом у Обавештење Агенције за реституцију број 446-06-021-002034/2024-01 од 27.12. 2024. године, утврђено је да за катастарску парцелу број 3641/6 КО Ниш Ћеле Кула, на основу увида у електронску базу података, ниje поднет захтев за враћање одузете имовине, односно обештећење у складу са Законом о враћању одузете имовине и обештећењу („Службени гласник РС, број 72/2011, 108/2013, 142/2014, 88/2015-УС, 95/2018 и 153/2020).

У складу са наведеним, сходно напред цитираним одредбама Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017, 30/18 и 53/21) утврђено је да су испуњени услови за пренос права јавне својине са Града Ниша на Републику Србију, непосредном погодбом и без накнаде, на катастарској парцели број 3641/6 КО Ниш Ћеле Кула, у површини од 4310м2, а у циљу oзакоњења објекта и регулисања својинско-правног статуса на објекту-згради здравства-зграда клинике на коме је уписан Клинички центар са врстом права –држалац, облик својине државна РС, као и да за доношење односно реализацију овог акта није потребно обезбедити финансијска средства, те је одлучено као у диспозитиву овог решења.

**УПУТСТВО О ПРАВНОМ СРЕДСТВУ**: Против овог решења се не може изјавити жалба, али се може поднети тужба надлежном суду.

Број: \_\_\_\_\_\_\_\_\_\_\_\_\_\_\_\_\_\_\_\_\_\_

У Нишу, дана \_\_\_\_\_\_\_\_\_\_\_\_\_\_2025. година

СКУПШТИНА ГРАДА НИША

ПРЕДСЕДНИК

проф. др Игор М. Новаковић